  Майя Бывальцева Ижкарысь Удмуртской урамысь 261 номеро юртлэсь куашкам подъездэзлэсь бервылзэ утялтыку Мужество орденэз шедьтӥзы, со ОМОН-ысь бырем ожгарчилэн вылэм. Данъетэз анаезлы сётӥзы. Со сярысь ивортэ Росгвардилэн Удмуртиысь управлениезлэн пресс-службаез. Югдур сярысь иворъёсты лыдӟе «Ижкарын 9 этажъем коркалэн подъездэз куашказ» сюжетысь Кызь тодмо луиз, одӥгаз куашкам патерын Росгвардиысь бырем ӧнерчилэн анаез Татьяна Токарева улэ вылэм. Солэн пиез Константин Токарев 2000-тӥ арын Чечняын службазэ нуыкуз бырыны шедиз. Россиысь МЧС-лэн элькунъя Валтӥсь управлениезлэн кивалтӥсез Пётр Фомин, Росгвардилэн управлениезлэн кивалтӥсез Ильяс Ханнанов но ОМОН-лэн кивалтӥсез Олег Матвеев Татьяна Токаревалы пиезлэсь данъетсэ но утчан-юрттон ужъёс дыръя ик шедьтэм фотоальбомез сётӥзы. Со сяна, юрт куашкам сэрен шугадӟонэ шедем кышномуртлы телевизор кузьмазы. Али Татьяна Николаевна нылыныз ӵош улэ. Озьы ик Росгвардиысь но МЧС-ысь ӧнерчиос пуштон дыръя ышем коӵышсэ берыктӥзы. Тегъёс: Мерлык Ижкар МЧС Удмуртия Росгвардия  